שיר מאוחר מדי
זה היה רחוק, כרגיל, בחלון עוד עמדו טיפות ; אותו לילה, כשאמרת, כשאמרתי, ; והיינו קרובים מאוד להסכמה אם כי רחוקים ; מאד בכל השאר. ; גבר לא ידבר על כך. גבר לא יגלה. ; שלוש פעמים חרף החרף, הכל רמזים: ; כל כלי שאני מחזיק בידי נשמט ונשבר. ; האם זאת הרוח, האם הגוף ; נתקף עוית פתאומית, הרפה? ; גבר לא ידבר על כך. גבר לא יגלה. ; שערה היה שחור אדמוני, הצבע כבר נמזג, ; נשאר איזה רוך, אזור קטן של רוך ; ואולי לא רוך. קשה לדיק בדברים כאלה. ; קשה להסביר מדוע קשה לדיק. ; גבר לא ידבר על כך. גבר לא יגלה. ; אמרתי רוך ואפשר היה להוסיף, ; לאחר מעשה אפשר תמיד להוסיף, ; נורה אחת מו השתים בחדר נשרפה, ; אחת לא מספיקה לקריאה אבל מספיקה לבכי. ; האם אבכה במרפסת, בכרסה, על מטתי? ; גבר לא ידבר על כך. גבר לא יגלה.; 